MISERABLES-IV-WEB	Per carrèr Billettes un òme de nauta estatura, que començaue a èster peublanc, e qu’eth sòn ròstre rude e atrevit notèren Courfeyrac, Enjolras e Combeferre, mès qu’arrés coneishie, s’amassèc ath grop Gavroche, distrèt damb es sòns cants, damb es sòns fiulets e damb es sòns crits; damb vier ath cap de tot e damb picar enes botigues, damb era culassa dera sua pistòla sense gisclet, non se fixèc en aqueth òme.